**OBRAZLOŽENJE**

**I. PRAVNI TEMELJ ZA DONOŠENJE AKTA**

Temeljem članka 39. Statuta Grada Pula-Pola (Službene novine Grada Pule -Bollettino ufficiale Pula-Pola broj 7/09, 16/09, 12/11, 01/13, 2/18, 2/20, 4/21 i 5/21), Gradsko vijeće Grada Pula-Pola donosi akte iz svog djelokruga.

**II. RAZLOZI DONOŠENJA I OSNOVNA PITANJA KOJA SE UREĐUJU AKTOM**

Uslijed aktualnog ustroja upravnih tijela Grada Pula-Pola kojim je došlo i do izmjene nadležnosti upravnih tijela u provedbi aktivnosti projekta Dolcevita sadržaj Odluke potrebno je uskladiti s važećim ustrojem.

Obzirom na promjenu službene valute u RH vrši se preinaka iznosa sufinanciranja iz kune u euro prema tečaju konverzije 7,5345.

Također, zbog iskaza interesa većeg broja građevina sa zahtjevnijim elementima na pročeljima koji iziskuju složene zahvate obnove (dodatna sondiranja po nalogu konzervatora, elementi restauracije, potreba izrade kalupa za detalje i sl.) oportunim se ocjenjuje, iznimno, ostaviti mogućnost i produljenja roka za realizaciju obnove u slučajevima kada za to postoje opravdani razlozi koji su nastali nakon ugovaranja. Primjena svih prethodno navedenih izmjena primjenjivati će se na sve aktualne prijave čija obrada nije privedena kraju.

Dinamika obnove građevina na području grada znatno se intenzivirala nakon donošenja Odluke o uvjetima i postupku za sufinanciranje Programa obnove pročelja građevina na području grada Pule, pa stoga, kako odredbe važećeg akta ne bi usporavale dinamiku provedbe predlažu se izmjene kako je prethodno navedeno.

**III. FINANCIJSKA SREDSTAVA ZA PROVEDBU AKTA**

Sredstva za provedbu ove Odluke osigurana su u Proračunu Grada Pula-Pola iz izvora spomeničke rente i drugih izvora.